চারদিন পর ২৫ আগস্ট সকালে রুম্মন জানালেন, প্রজেক্ট পুরো পাওয়া গেছে। কিন্তু ফুটেজের পুরোটা পাওয়া যায়নি। ফুটেজ পাওয়া না গেলে কী করবেন চয়নিকা! বলেন, ‘এনটিভিতে গেলাম। কামাল আঙ্কেল (এনটিভির অনুষ্ঠান-প্রধান মোস্তফা কামাল সৈয়দ) আমাকে বললেন, তোমাকে একমাত্র বাঁচাতে পারেন আল্লাহ। আমি নামাজে তোমার জন্য দোয়া করেছি। রুম্মনের সঙ্গে আমাকে একটু কথা বলিয়ে দাও। কথাও বললেন। রাত ১১টায় আমি প্রজেক্টসহ সবকিছু পেলাম। এরপর প্যানেলে গেলাম। ২৫ তারিখ সারারাত, ২৬ তারিখ সারাদিন-সারারাত কাজ করলাম। পরের দিন ২৭ আগস্ট, ভোর ৬টায় টেলিফিল্মটি জমা দিলাম। এদিনই টেলিফিল্মটি অন-এয়ারে যায়।’